Buenavista, Guimaras

An Buenavista usa nga ika-upat nga klase nga bungto ha lalawigan o probinsya han Guimaras ha Katundan nga Kabisay-an nga rehiyon han Kabisay-an ha Pilipinas.

Iton bungto amo an barubarato nga pagsumpay han mga Isla han Panay ngan Negros, kon igkumpara iton pagkuha hin barko nga direkta iton biyahe ngadto-balik hinin duha nga isla.

Sumala han census han tuig 2000, mayda ini populasyon nga 41,717 nga tawo ha 8,373 nga panimalay.

Nahamutangan ngan Pagkadto

It Buenavista nahamutangan ha amihanan nga dapit han Isla han Guimaras, ngan usa han lima nga bungto nga kabahin han probinsya han Guimaras. An amihanan ug an kanawayon o amihanan-katundan nga bahin han bungto naatubang ha Isla han Panay ngan an dumagsaan o amihanan-sinirangan nga bahin naagtubang han Isla han Negros.  An Estrecho han Iloilo ada ha butnga han bungto ngan han isla han Panay, ngan an Estrecho han Guimaras ada ha butnga hiton bungto ngan han Isla han Negros. An pantalan ni McArthur amo iton pantalan han bungto para han Buenavista ngan parte han San Lorenzo gingagamit hin mga pasahero tikang ha Isla han Panay nga tikadto ha Negros ngan hit tipabalik. Ini nga ruta hin panakayan burubarato nga pagsumpay, imbes nga makuha hin barko nga direkta an biyahe.

An Buenavista mayda terrano nga naglalainlain tikang hin mga patag tubtob kabugkiran. Iton klima igo la ngan mahangin, tungod nga ginsasapitan ini han dagat ha tulo nga direksyon.

Mga Baranggay

An Buenavista ginbahin ngadto hin katloan kag unom (36) nga baranggay.

Kaagi

An Buenavista amo an gima-iha-i nga bungto ha Guimaras. Gintukod ini dida han 1775, han panahon han Espanyol. Nasiring an mga historiador nga usa nga kapitan-heneral nga Katsila, tungod han mga kiritaon han bungto, ginngaran an bungto nga buena vista (nga ha Winaray nangangahulogan nga "maupay nga lantaw").

Mga Sumpay ha Gawas

Philippine Standard Geographic Code 
2000 Philippine Census Information

Mga bungto han Guimaras